MLDataScientist/Wikipedia-uzbek-2024-05-01 huggingface dataset:
Gozuiyeh-ye Olya

Gozuiyeh-ye Olya (, shuningdek, Gozū'īyeh-ye 'Olyā sifatida rimanizatsiya qilingan; Gazū'īyeh va Gozū'īyeh nomi bilan ham tanilgan) — Eronning Kermon viloyati, Rabor okrugi, Hanza tumani, Javaron qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, uning aholisi 120 nafar kishi va 20 ta oiladan iborat.

Manbalar 

Koordinatalar Vikimaʼlumotlarda
Eron qishloqlari
Salom Samadov

2023-yil 22-fevraldan Qurilish bo'yicha respublika shtabi raxbariSalom Ismatovich Samadov – oʻzbekistonlik yurist va davlat arbobi.

Biografiya 
1990-yilda Xarkov yuridik institutini tamomlagan.

Prokuratura organlaridagi mehnat faoliyatini 1990-yilda Buxoro viloyati Buxoro shahrining Fayzulla Xoʻjayev tumani prokuraturasida boshlagan, Buxoro va Navoiy viloyatlari prokuraturasi organlarida turli lavozimlarda ishlagan.

2005-yildan 2008-yilgacha Oʻzbekiston Respublikasi Bosh prokuraturasi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻining oʻrinbosari boʻlgan.

2008-yildan 2017-yilgacha Xatirchi va Karmana tumanlari prokurori, Buxoro viloyati va Qoraqalpog‘iston Respublikasi prokurorining oʻrinbosari, Qoraqalpogʻiston Respublikasi va Qashqadaryo viloyati prokurori, Oʻzbekiston Respublikasi Prezidentining huquqni muhofaza qiluvchi va nazorat idoralari faoliyatini muvofiqlashtirish boʻyicha davlat maslahatchisining oʻrinbosari, birinchi oʻrinbosari lavozimlarida ishlagan.

2017-yilda bir vaqtning oʻzida Prezidentning siyosiy-huquqiy masalalar boʻyicha davlat maslahatchisi oʻrinbosari, Oʻzbekiston Respublikasi Sudyalar oliy kengashi aʼzosi boʻlgan.

2017—2018-yillarda Oʻzbekiston bosh prokurorining oʻrinbosari.

2018-yildan 2022-yilgacha Toshkent viloyati prokurori, 2022-2023-yillarda Qashqadaryo viloyati prokurori boʻlgan.

2023-yil 22-fevraldan hozirgacha Oʻzbekiston bosh prokurorining oʻrinbosari.

2023-yil 29-avgustdan hozirgacha bir vaqtning oʻzida Huquqni muhofaza qilish akademiyasi boshligʻi vazifasini vaqtincha bajaruvchi.

3-darajali davlat adliya maslahatchisi.

Manbalar 

Oʻzbekiston yetakchilari
Oʻzbekiston generallari
Yashayotgan insonlar
Gozuiyeh-ye Sofla

Gozuiyeh-ye Sofla (, Rim tilidan ham Gozū'īyeh-ye Soflá) — Eron, Kermon viloyati, Rabor tumani, Hanza tumani, Javaron qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, uning aholisi 42 nafar kishi va 10 ta oiladan iborat.

Manbalar 

Koordinatalar Vikimaʼlumotlarda
Qishloq
Eron qishloqlari
Tahistoskop

Tahistoskop-markaziy obturator kamera bilan sinxron ishlaydigan proyeksiya mashinasi. Ushbu mashina odamlarga kengroq koʻrish maydonini taʼminlash uchun ishlatiladi.

Tarixda birinchi tahistoskop 1859-yilda nemis fiziologi A. W. Volkmann tomonidan kiritilgan. Shuningdek, U Ikkinchi Jahon urushi paytida qiruvchi uchuvchilarni tayyorlashda, samolyotlarning siluetlari boʻyicha oʻziniki yoki dushman ekanligini ajrata olinishini yaxshilash uchun ishlatilgan.

Havolalar 

 Tahistoskop qanday ishlab chiqariladi? 21Şubat 2009tarihinde
Attob ibn Asid

Attob ibn Asid (arab. عَتّاب إبن أَسِيد إبن أبي العيص إبن أمية إبن عبد شمس – 612–644) – Quraysh qabilasining Banu Umayya urugʻidan boʻlgan  sahobiy. U Makka shahrining fath etilishi ortidan, 630-yil yanvar oyida Muhammad alayhissalom tomonidan shahar voliysi etib tayinlangan 
.

Makka musulmonlar tomonidan fath qilinganidan keyin Attob islomni qabul qilgan. Musulmonlar uchun oʻzining muqaddasligi tufayli Makka voliyligi orzu qilingan lavozim edi va Attob ushbu lavozimga tayinlanadi. Voqidiyning yozishicha, u Abu Bakr (632-634) xalifaligida 634 yilgacha, Tabariyga koʻra, xalifa Umar davrida 642-yilgacha bu lavozimda ishlagan. Attob qurayshliklarning Muhammad alayhissalomga qarshi boʻlgan dastlabki yetakchilaridan Abu Jahlning qizi Juvayriyaga uylangan edi. Voqidiyning yozishicha, Attob 634-yilda vafot etgan, Tabariy esa uning 644-yilda vafot etganini qayd etgan. Attobning oʻgʻli Abdurahmon Oysha r.a. qoʻshinida taniqli askar boʻlib, u 656-yilda Jamal jangida Molik al-Ashtar tomonidan oʻldirilgan.

Manbalar 

 Shaxsiyatlar
 Sahobalar
 Islom tarixi
No‘mon ibn Muqarrin

No‘mon ibn Muqarrin (arab. النعمان بن مقرن) (641-yil dekabrda vafot etgan) Muhammad alayhissalomning  sahobiylaridan bo‘lgan. U Banu Muzayna qabilasining boshlig‘i edi. Banu Muzayna qabilasi Yasribdan bir oz olisda, shaharni Makkaga bog‘laydigan karvon yo‘lida yashagan.

Abu Bakr va Umar xalifaliklari davrida 
No‘monning bir qancha aka-ukalari bo‘lib, ularning barchasi mohir askarlar edi. Abu Bakr (632–634) xalifaligi davrida No‘mon va uning oilasi ridda urushlarida murtadlarga kurashda katta rol o‘ynagan. Ular Iroqdagi urushlarda avvaliga Xolid ibn Valid, keyinroq Sa’d ibn Abu Vaqqos qo‘li ostida jang qilganlar. Kaskar jangidan so‘ng, No‘mon Kaskar tumaniga hokim etib tayinlangan.

No‘mon ma’muriy lavozimiga tayinlanganidan norozi bo‘lib, xalifa Umar ibn Xattobga (hukmronligi 634–644) maktub yozib, unga faolroq xizmat berishini so‘raydi. Nahovandda to‘plangan forslarga qarshi yurishda Umar No‘monni musulmonlar qo‘shiniga qo‘mondon etib tayinlagan. U 641-yil dekabrda Nahovand jangining ikkinchi bosqichida shahid bo‘lgan.

Manbalar 

 Shaxsiyatlar
 Sahobalar
 Islom tarixi
Namoriq jangi

Namoriq jangi (arab. معركة النمارق) (milodiy 634-yil) – hozirgi Kufa (Iroq) yaqinidagi Namoriq shahrida boʻlib oʻtgan musulmonlar va sosoniylar oʻrtasidagi toʻqnashuv. Abu Bakr xalifaligi davrida Musanno ibn Horisa va Xolid ibn Valid qoʻmondonligidagi musulmonlar Fors imperiyasining bir qismi boʻlgan al-Hirani zabt etishdi. Forslar gʻazablanib, al-Hirani musulmonlardan qaytarib olishga qaror qilishdi. Sosoniylarning mashhur sarkardasi Rustam Farruxzod ispahbudxonlar oilasidan bir qancha qarindoshlarini fors sarkardalari bilan birga yubordi. Xolid bin Valid allaqachon Suriyaga ketgan edi, shuning uchun Musanno yolgʻiz jang qilishga majbur boʻldi. Xalifa Umar Abu Ubaydni qo‘shimcha kuchlar bilan Musannoning huzuriga jo‘natdi. Keyingi jangda forslar magʻlubiyatga uchradilar.

Manbalar 

 Islom tarixi
Kaskar jangi

Kaskar jangi (arab. معركة كسكر) Asuristonda (hozirgi Iroq) Arab  xalifaligi va Sosoniylar imperiyasining kuchlari o‘rtasida bo‘lib o‘tgan. Namoriq jangidan so‘ng mag‘lub bo‘lgan fors zodagonlari va Kaskar hokimi Narsiy jonini saqlab qolish uchun o‘z mulkiga qochib ketadi. Musulmonlar ko‘p o‘tmay uning mulki tomon yurishadi va Narsiy uni himoya qilish uchun yo‘lga chiqadi. Uning qo‘shini qanotlariga Vistaxm, Vinduyix va Tiruyih ismli o‘g‘illari qo‘mondonlik qilishgan. Yana bir fors zodagoni Rustam Farruxzod ham sarkarda Jolinusni Narsiyga yordamga yuborgan, ammo u o‘z vaqtida yetib kela olmagan. Jangda Narsiy qattiq mag‘lubiyatga uchragan, ammo u va uning qo‘mondonlari qochishga muvaffaq bo‘lishgan . Jolinus ham tez orada musulmonlar bilan to‘qnash kelgan, lekin u ham mag‘lub bo‘lgan.

Manbalar 

 Islom tarixi
Tufayl ibn Amr Davsiy

Tufayl ibn Amr Davsiy (arab. الطفيل بن عمرو الدوسي) (633-yilda vafot etgan) islomgacha bo‘lgan davrda Tihomadagi Banu Davs qabilasining boshlig‘i edi.

Hayoti 
U milodiy 622-yilda hijratdan taxminan to‘rt yil oldin Islomni qabul qilgan va o‘z qabiladoshlari orasida islomni yoyishda yordam bergan. Ridda urushlari paytida u o‘z xalqini yolg‘onchi Musaylamaga qarshi kurashda boshqargan. Tufayl ibn Amr Yamoma jangida shahid bo‘lgan.

Hadis kitoblarida rivoyat qilinishicha, u har doimgidek Makkaga hajni ado etish uchun safar qilganida, makkaliklar uni Muhammad alayhissalomga yaqinlashmaslik va unga quloq solmaslik haqida ogohlantirganlar. Ular unga Muhammad alayhissalomni sehrgar deb aytishgan. Tufayl tavof qilayotgan vaqtda Muhammad alayhissalomning Qur’on tilovat qilayotganlarini ko‘rib, quloqlariga paxta tiqib olgan. Keyin esa, Tufayl qiziqib, o‘zini qabilasining boshlig‘i, aqlli odam ekanini yodga olgan va qanday qilib sehrgar uni qo‘lga olishi mumkin deb o‘ylagan. So‘ngra paxtani olib tashladi va Muhammad alayhissalomga yaqinlashib, Qur’onni tingladi.

Manbalar 

 Shaxsiyatlar
 Sahobalar
Banu Davs

Banu Davs (arab. بنو دوس)  Muhammad alayhissalom davridagi arab urugʻlaridan biri edi. Bu urugʻ Makkaning janubida joylashgan boʻlib, u Zahron qabilasining bir tarmogʻi boʻlgan. Banu Davsning rahbarlaridan biri Muhammad alayhissalomning sahobalari  Tufayl ibn Amr edi.

Qiyomat qachon boʻlishi haqidagi hadislardan birida Banu Davs urugʻining nomi zikr qilingan:
Abu Hurayra roziyallohu anhu aytadi: “Men Rasululloh sollallohu alayhi vasallamning: “Davs ayollarining ketlari Zul-xalasa (tavofi)da selkillamaguncha, qiyomat qoim boʻlmaydi”, deganlarini eshitdim. Zul-xalasa johiliyya davrida Davs qabilasi tomonidan sig‘iniladigan but edi. (Imom Buxoriy rivoyati)

Banu Davslik mashhur shaxslar: 
Tufayl ibn Amr Davsiy (r.a.)
Abu Hurayra (r.a.)

Manbalar 

 Qabila
Bargustvondor

Bargustvondor – zirhli kiyim kiygan askar. Bargustvondorlar jang oldidan otlariga ham zirhli yopinchiq kiydirishgan. Bargustvondorlar dushman hamlasini qaytara olish va hujumda gʻalabani taʼminlay olgani bilan shohlarga qoʻl kelgan. Bobur oʻzining “Boburnoma” asarida oʻzidan oldin oʻtgan va Hindistonga yurish qilgan shohlar haqida yozadi va Guriylar sulolasi qoʻshinidagi bargustvondorlarni tilga olib oʻtadi: „Yana Sulton Shahobiddin Guriy, agarchi Xuroson saltanati anda emas edi, ogʻasi Sulton Gʻiyosiddin Guriyda edi, “Tabakoti Nosiriy”da keltiribdurkim, bir navbat bir laku yigirma ming bargustvondor bila Hindistonga cherik tortibtur“.

Adabiyotlar 
 „Boburnoma“. Toshkent. – 2008.
 Zahiriddin Muhammad Bobur ensiklopediya. SHARQ. – T.: 2014.
Atamalar
Muhammad Keshiy

Muhammad Keshiy(arabcha:محمد كيشي — Muhammad Keshiy (vafoti 1000-yil)) — Muhaddis.

Hayoti 
Muhammad Keshiy muhaddis boʻlib, Abu Nuaym ibn Adiy va Abulabbos Dagʻuliylardan hadis rivoyat qilgan va Makkada yashab, shu yerda 390/1000-yil vafot etgan.

Manbalar 

Olimlar
Islom:Shaxslar
Najmi Keshiy

Najmi Keshiy(arabcha:محمد كيشي — Najmi Keshiy (XVI asrda yashagan)) Shoir.

Hayoti 
Badruddin Kashmiriy oʻzining 1589-yil yozgan „Ravzatu-r-rizvon va hadiyqatu-l-gʻilmon“ („Jannat bogʻi va gʻilmonlar hadiqasi“) tazkirasida Najmi Keshiy haqida maʼlumot bergan va sheʼrlaridan namunalar keltirgan.

Manbalar 

Olimlar
Islom:Shaxslar
Rahmatulloh Gʻizoliyi Keshiy

Rahmatulloh Gʻizoliyi Keshiy(arabcha:رحمة الله غيزولي كيشي — Rahmatulloh Gʻizoliyi Keshiy — Toʻliq ismi:Rahmatulloh ibn Mirzo Vali ibn Mirzo Gʻizoliyi Keshiy (XIX asrda yashagan)) — Xattot.

Rahmatulloh Gʻizoliyi Keshiy 1585-yilda yozilgan Darvish Muhammad ibn Doʻstmuhammad Buxoriyning „Favoidu-l-xutut“ („Xatlarning foydalari“) nomli asarini koʻchirib, kitobat qilgan. Mazkur asarning 1808-yilda koʻchirilgan nusxasi Abu Rayhon Beruniy nomidagi SHQMda saqlanmoqda.

Manbalar 

Olimlar
Islom:Shaxslar
Usmon ibn Abdurrahmon Keshiy

Usmon ibn Abdurrahmon Keshiy(arabcha:عثمان بن عبد الرحمن كيشي — Usmon ibn Abdurrahmon Keshiy — Toʻliq ismi:Usmon ibn Abdurrahmon ibn Nasr Sayrafiy Keshiy) — Faqih, roviy va muftiy.

Hayoti 
Usmon ibn Abdurrahmon Keshiy oʻz davrining buyuk shayxlaridan sanalgan, Keshda muftiy boʻlgan. Din ilmining barcha sohalaridan yetuk olim boʻlib, mudarrislik qilgan. Ustozi shayx, imom Abu Bakr Muhammad ibn Ahmad boʻlgan va undan koʻplab hadislar rivoyat qilgan.

Manbalar 

Olimlar
Islom:Shaxslar
Muhammad ibn Usom Qatavoniy

Muhammad ibn Usom Qatavoniy(arabcha:محمد بن اسام قطواني — Muhammad ibn Usom Qatavoniy — Toʻliq ismi: Abu Abdulloh Muhammad ibn Usom ibn Abi Hamadon Qatavoniy (vafoti 963-yil)) — muhaddis.

Hayoti 
Muhammad ibn Usom Qatavoniy Ustrushananing „Qatavon“ qishlogʻida tugʻilib, shu yerda 352/963-yil] vafot etgan. Hadislarni Muhammad ibn Nasr Marvaziydan rivoyat qilgan. Oʻz oʻrnida Abu Saad Idrisiy kabi allomalar Muhammad ibn Usom Qatavoniydan rivoyat qilgan.

Manbalar 

Olimlar
Islom:Shaxslar
Ismat ibn Mazohim Qatavoniy

Ismat ibn Mazohim Qatavoniy(arabcha:عصمت بن مزاحم قطواني — Ismat ibn Mazohim Qatavoniy — Toʻliq ismi:Abu Said Ismat ibn Mazohim Qatavoniy (IX-X asrlar)) — muhaddis.

Tarixi 
Ismat ibn Mazohim Qatavoniy hadislarni Muhammad ibn Yazid va Ibrohim ibn Ashat vositasida Fuzayl ibn Iyoddan rivoyat qilgan. Shayx Abu Hafs Shabibiy, shayx Abu Hafs Forisiy, Abu Saad Idrisiy, Qosim ibn Jaʼfar ibn Muhammad ibn Yahyo Soʻgʻdiy va Abu Jaʼfar ibn Muhammad ibn Yahyo Soʻgʻdiylar Ismat ibn Mazohim Qatavoniydan hadis rivoyat qilgan.

Manbalar 

Olimlar
Islom:Shaxslar
Behbudbek

Behbudbek - Sulton Husayn amirlaridan biri. Dastlab chuhra – saroydagi xos qo‘riqchi bo‘lib xizmat qilgan.  Sulton Xusayn Xuroson   taxtini egallagach (1469 y), kurashda faol ishtirok etgan Behbudbekning nomini tamg‘a va tangaga bitishni buyurgan.   
Bundan tashqari Behbudbek Sulton Husayn topshirig‘i bilan Xorazmni Shayboniyxon qo‘shinidan himoya qilishga yuboriladi. U tadbirkorlik bilan yo‘l tutib, Shayboniyxonning qamaldan voz kechib, Adoq qal’asiga tomon ketishiga sababchi bo‘ladi.    Keyinroq Behbudbek Sulton Xusayn tomonidan Xorazmga hokim etib tayinlangan.

Adabiyotlar 
 “Boburnoma”. Toshkent. – 2008.
 Zahiriddin Muhammad Bobur ensiklopediya. SHARQ. – T.: 2014.

Tarixiy shaxslar
Muhammad ibn Sulaymon Oʻshiy

Muhammad ibn Sulaymon Oʻshiy(arabcha:محمد بن سليمان العشي — Muhammad ibn Sulaymon Oʻshiy — Toʻliq ismi:Muhammad ibn Sulaymon Abu Abdulloh Oʻshiy) — faqih.

Tarixi 
Muhammad ibn Sulaymon Oʻshiy Shayxulislom, Nosiruddin nomlariga sazovor boʻlgan. Manbalarda keltirilishicha, nihoyatda zohid insonlardan biri boʻlgan. Burhoniddin Margʻinoniyning ustozlaridan biri. Alloma „Kitobu-l-mashoyix“ („Shayx-lar haqidagi kitob“)da bu zotni zikr qilar ekan, u zot barcha oʻzi eshitgan narsalarni Burhoniddin Margʻinoniy ham rivoyat qilishiga ijozatnoma berganliklarini aytgan.

Manbalar 

Olimlar
Islom:Shaxslar
Muhammad ibn Ahmad Oʻshiy

Muhammad ibn Ahmad Oʻshiy(arabcha:محمد بن أحمد أوشي — Muhammad ibn Ahmad Oʻshiy — Toʻliq ismi:Muhammad ibn Ahmad ibn Xolid Abu Abdulloh Oʻshiy (vafoti 612/1216-yil)) — faqih.

Hayoti 
Manbalarda Muhammad ibn Ahmad Oʻshiy ilmiy merosiga aloqador boʻlgan birgina asar „Al-manosik“ („Marosimlar“) haqida maʼlumot bor xolos. „Muʼjamu-l-buldon“ asarida Oʻsh shahridan chiqqan allomalar qatorida zikr qilingan. Buxoroda yashagan, 612/1216-yil haj safari davomida Bagʻdodda boʻlgan. Haj ibodatini ado etgandan keyin bir yil oʻtgach, 1216-yilning safar oyida vafot etgan.

Asarlari 
 “Al-manosik”.

Manbalar 

Olimlar
Islom:Shaxslar
Ali ibn Hasan Oʻshiy

Ali ibn Hasan Oʻshiy(arabcha:علي بن حسن أوشي — Ali ibn Hasan Oʻshiy — Toʻliq ismi:Abulhasan Ali ibn Hasan Hofiz Imron ibn Muso Oʻshiy) — roviy.

Hayoti 
Oʻshiy—"Oʻsh"dan yasalgan nisba boʻlib, Movarounnahr oʻlkalaridan Fargʻona diyoridagi shaharga nisbat berilgan
Ali ibn Hasan Oʻshiy haqida „Al-ansob“ asarining Oʻshiylar nisbasidagi allomalarga bagʻishlangan qismida Oʻshdan chiqqan allomalardan ekanligi xususida qisqa maʼlumot keltirilgan, xolos.

Manbalar 

Olimlar
Islom:Shaxslar
Web dizayn

Web dizayn web saytlarni old koʻrinishini ishlab chiqarish va ularga zeb berish bilan shugʻullanuvchi zamonaviy soha hisolanadi. Web dizayn garfik dizaynni oʻz ichiga oladi; foydalanuvchi interfeysi (UI dizayni). Baʼzi Web dizaynerlar ularga dizaynerlikning barcha sohalarini bilsada, Web dizaynning har bir sohasini alohida biluvchi koʻp kishilik jamoalarda ishlashadi.  Web dizayn deyilganda Web saytning foydalanuvchiga koʻrinuvchi(frontend) qismi, yozuvlarning shrifti, umuman olganda saytning koʻrinshi bilan ishlash tushuniladi. Web dizaynerlar web saytning foydalanuvchiga qulalay boʻlishi, chiroyli boʻlishi va saytda kontentlarni topish qulay boʻlishiga maʼsul shaxs hisoblanadi.

Tarixi

1988-2001 yillar 
Veb-dizayn juda yaqin tarixga ega boʻlsa-da, hozirda u ancha sohalarga boʻlingan va juda katta IT sohalaridan biriga aylangan. Bu soha odamlarning kundalik hayotining katta qismiga aylandi. Internetni animatsion grafikalar, turli tipografiya, fon, video va musiqasiz tasavvur qilish qiyin. Internet 1991 yil 6 avgustda kashf qilingan va 1992 yil noyabr oyida CERN World Wide Web tarmogʻidagi jonli efirga chiqqan birinchi Web sayt boʻldi. Ushbu davrda Web-saytlar veb-saytda raqamlarni hosil qiladigan <table> tegidan foydalangan holda yaratilgan. Vaqtlar o'tib dasturchilar sahifaning dizayni ustida ish olib borgan holda uni ko'rkamroq, chiroyliroq qilishga harakat qilishdi va bunga erishishdi. Ular ko'proq paketlar sihlab chiqib ulardan foydalanishdi. Avvalida Web saytlardan foydalanish juda qiyin bo'lgan. 1993 yil noyabrda ALIWEB birinchi yaratilgan qidiruv tizimi bo'ldi.

Progressiv takomillashtirish 

Veb-dizayn
Hasan ibn Mansur Oʻzgandiy

Hasan ibn Mansur Oʻzgandiy(arabcha:حسن بن منصور أوزغاندي — Hasan ibn Mansur Oʻzgandiy — Toʻliq ismi:Hasan ibn Mansur ibn Mahmud Faxriddin Qozixon Oʻzgandiy Fargʻoniy (vafoti 593/1197-yil)) — faqih.

Faoliyati 
Hasan ibn Mansur Oʻzgandiyning ilmiy merosi „Mashhur fatvolar toʻplami“, „Al-voqiʼot“ („Dalillar“), „Al-amoliy“ („Imlo qilingan“), „Al-muxozara“ („Maʼruzalar“), „Sharhu-z-Ziyodot“ („Ziyodot asari sharhi“), „Sharhu-l-jomiʼu-s-sagʻir“ („Kichik toʻplam sharhi“), „Sharhu Odobu-l-qoziy''“ („Qozilar odobi asari sharhi“) va boshqa asarlardan iborat.
Hasan ibn Mansur Oʻzgandiy ustozlari Zahiriddin Hasan ibn Ali Margʻinoniy, Abdulaziz ibn Umar ibn Moza, Mahmud ibn Abdulaziz Oʻzgandiylardan taʼlim olgan. Shogirdlari qatorida Jamoluddin Abdulmahomid Mahmud Husayriy, Shamsu-l-aimma Muhammad Kardariy va boshqalar bor.

Manbalar 

Olimlar
Islom:Shaxslar
Mahmud ibn Abdulaziz Oʻzgandiy

Mahmud ibn Abdulaziz Oʻzgandiy(arabcha:محمود بن عبد العزيز أوزغاندي — Mahmud ibn Abdulaziz Oʻzgandiy — Toʻliq ismi:Shamsulaimma Mahmud ibn Abdulaziz Oʻzgandiy) — faqih.

Tarixi 
Mahmud ibn Abdulaziz Oʻzgandiy zamonasining fozil kishilaridan boʻlib, alloma xususida manbalarda maʼlumotlar juda kam. Asosan, taniqli alloma, faqih Faxriddin Qozixonning bobosi boʻlganliklari xabar qilinadi, xolos. Biroq, farzandlari va nabiralari yirik faqih allomalar boʻlib yetishganligi va bu zotning ismlari oʻrta asr tabaqot janridagi asarda keltirilishi Mahmud ibn Abdulaziz Oʻzgandiyning oʻzi ham ilm sohasida yuksak martabaga ega boʻlgan olimlardan boʻlgan deb xulosa qilishga asos beradi.

Manbalar 

Olimlar
Islom:Shaxslar
Kuvi

Kuvi – temirchi yoki duradgor tomonidan tayyorlangan silindrsimon shakldagi qatiqdan yog‘ni ajratib olishda foydalanadigan maxsum moslama.  Kuvi O‘zbekistonning turli hududlarida “guppi”, “kuva”, “guu”, "quvi" kabi nomlar bilan ham ataladi. 
Ishlatish usuli: kuviga qatiq solinadi.  Qatiqni pishish uchun to‘rt parrakli “kuvyog‘och” bilan yuqoridan pastga qarab bir xil bosim beriladi.
“Tegina xonim bahordan boshlab, o‘zi xizmatchilarning boshida turib, yog‘li qatiqdan kuvi pishar, olingan har bir yumaloq yog‘ni suvi sirqib ketgunga qadar qo‘lda chekib, me’yorida tuzlangandan so‘ng, yangi so‘yilgan qo‘yning obdon tuzga bo‘ktirilgan qoriniga havo kirmaydigan qilib joylar edi”.

Adabiyotlar 
Karim Mahmudov. O'zbek tansiq taomlar

Atamalar
Burhoniddin Qilich

Burhoniddin Qilich(arabcha:برهوني الدين قليش — Burhoniddin Qilich (XII-XIII asrlar)) — Orif va avliyo.

Hayoti 
Burhoniddin Qilich Oʻzgandda tavallud topgan Oʻrta Osiyolik shayx Sayyid Kamoliddinning nevarasi, Maxdumi Aʼzamning bobokaloni boʻlib, Qoraxoniylardan Bugʻroxon Abu Ali Hasan ibn Sulaymon (1059-75-yil)ga zamondosh boʻlgan. Uning vafoti haqida aniq maʼlumotlar yoʻq.

Manbalar 

Olimlar
Islom:Shaxslar
Hezaran-e Sofla

Hezaran-e Sofla (, Rim tilidan ham Hezārān-e Soflá) — Eron, Sharqiy Ozarbayjon viloyati, Charuymaq tumani markaziy tumanidagi Quri Chay-ye Sharqi qishloq okrugiga qarashli qishloq. 2006-yil aholini roʻyxatga olish maʼlumotlariga koʻra, aholi soni 33 nafar kishi, 6 ta oiladan iborat.

Manbalar 

Koordinatalar Vikimaʼlumotlarda
Eron aholi punklari
Ali ibn Sulaymon Oʻzgandiy

Ali ibn Sulaymon Oʻzgandiy(arabcha:علي بن سليمان أوزغاندي — Ali ibn Sulaymon Oʻzgandiy — Toʻliq ismi:Ali ibn Sulaymon ibn Dovud Hotibiy Abulhasan Oʻzgandiy) — Faqih, muhaddis va mufassir.

tarixi 
Ali ibn Sulaymon Oʻzgandiy ilmiy merosi va tarjimayi holi haqida maʼlumotlar yoʻq. „Muʼjamu-l-buldon“ asarida, allomaning 405/1014-yilda Hamadonga kelganligi haqidagi maʼlumot zikr qilinadi. Mazkur manbada Yoqut HamaviyAli ibn Sulaymon Oʻzgandiyning Abu Saʼd Abdulmalik ibn Abu Usmon Harkushiy (vafoti 406/1015-yil) va Abu Abdurrahmon Muhammad ibn Husayn Sulamiy (vafoti 412/1021-yil) kabi ustozlarini zikr qiladi.

Manbalar 

Olimlar
Islom:Shaxslar
Abdurrahmon ibn Abdulloh Oʻzgandiy

Abdurrahmon ibn Abdulloh Oʻzgandiy(arabcha:عبد الرحمن بن عبد الله أوزغاندي — Abdurrahmon ibn Abdulloh Oʻzgandiy — Toʻliq ismi:Abu Muhammad Abdurrahmon ibn Abdulloh ibn Isʼhoq ibn Ahmad Oʻzgandiy
(vafoti 513/1120-yil)) — muhaddis.

Hayoti
Oʻzgandiy—“Oʻzgand”dan yasalgan nisba boʻlib, Fargʻona nohiyasidagi shahar. Hozirda Qirgʻiziston Respublikasining Jalol-obod va Osh viloyatlarining oʻrtasida joylashgan shahar.
Abdurrahmon ibn Abdulloh Oʻzgandiy Oʻzgandda tugʻilib voyaga yetgach Balxda yashagan. Keyinchalik Samarqandga kelib, bir muddat turgach, Kasga yoʻl olgan va shu yerda vafot etgan Ismiga adib soʻzi qoʻshib aytilishiga qaraganda, bu sohada ham faoliyat olib borgan. Biroq, ilmiy merosi haqidagi maʼlumotlar hozirgacha yoʻq.

Manbalar 

Olimlar
Islom:Shaxslar
Qubayza ibn Uqba

Qubayza ibn Uqba(arabcha:قبيزة بن عقبة — Qubayza ibn Uqba — Toʻliq ismi:Qubayza ibn Uqba ibn Muhammad (vafoti 215/830-yil)) — muhaddis.

Hayoti 
Qubayza ibn Uqba mashhur roviylar Iso ibn Tahovoniy, Molik ibn Mugʻavvil, Osim ibn Muhammad, Yunus ibn Abu Isʼhoq, Shuʼbiy, Sufyon Savriy va boshqa koʻplab kishilardan hadis eshitgan. Juda katta ilmiy salohiyatga ega boʻlganligidan „Avʼiyatul ilm“, „ilmning idishi“ deb eʼtirof etilgan.

Shogirdlari 
Qubayza ibn Uqbadan Ahmad ibn Hanbal, Imom Buxoriy, Usmon ibn Abu Shayba, Mahmud ibn Gʻaylon, Abu Quddoma Saraxsiy, Muhammad ibn Yahyo Zuhayliy, Abu Zaraʼ Roziy va boshqa koʻplab muhaddislar hadis rivoyat qilishgan. Qubayza ibn Uqbaning eng ulugʻ fazilatlaridan biri islom olamida eng faqih tobeinlardan boʻlgan Sufyon Savriydan hadis va fiqh ilmini oʻrganganligi hisoblangan.

Vafoti 
U 215/830-yilda vafot etgan.

Manbalar 

Olimlar
Islom:Shaxslar
Isroilda sud islohoti noroziliklari

Isroilda hukumatning sud-huquq tizimini keng isloh qilish tashabbusiga javoban qator koʻcha namoyishlari, ish tashlashlar va ochlik eʼlonlari 2023-yil boshida boshlangan. Namoyishlar 7 yanvardan beri har shanba kuni mamlakat boʻylab shaharlarda hamda ish kunlarida turli joylarda boʻlib oʻtmoqda.

Manbalar 

Koordinatalar Vikimaʼlumotlarda
Benjamin Netanyahu
Isroilda namoyishlar
Isroilda 2023-yil mart voqealari
Isroilda 2023-yil fevral voqealari
Isroilda 2023-yil yanvar voqealari
2020-yillar Tel-Avivda
2023-yilgi tartibsizliklar
2023-yilgi noroziliklari
Maymancha

Maymancha. Ra’noguldoshlar oilasiga mansub o‘simlik. Botanik nomi Pubus salsilus.   Mevasi shotutga o‘xshaydi. Sentyabr oyidan boshlab to birinchi qor yog‘guncha pishib turadi. Guli oq. Tarkibi 87% suv, 1% oqsil, 6—7% qand, karotin va askorbin kislotasi hamda turli xushboʻy moddalardan iborat.

Adabiyotlar 
Karim Mahmudov. O'zbek tansiq taomlari

Raʼnodoshlar
Muhozir ibn Muvarriʼ Hamadoniy

Muhozir ibn Muvarriʼ Hamadoniy(arabcha:محاذير بن الموري الحمداني — Muhozir ibn Muvarriʼ Hamadoniy (vafoti 206/822-yil)) — muhaddis.

Hayoti 
Muzohir ibn Muvarriʼ Hamadoniy eng ishonchli muhaddislardan boʻlib, Kufada yashagan. Imom Amashdan hadis eshitib, ishonchli va isnodi sahih boʻlgan hadislarni rivoyat qilgan. U 206/822-yili Kufada vafot etgan.

Manbalar 

Olimlar
Islom:Shaxslar
Sulton Sayid Ahmad Vali

Sulton Sayid Ahmad Vali(arabcha:سلطان سيد أحمد والي — Sulton Sayid Ahmad Vali (XIV asr)) — Mutasavvif .

Hayoti 
Sulton Sayid Ahmad Valiy Qashqadaryo vohasida dong taratgan tasavvuf shayxlaridan boʻlib, Ulugʻbek va Ali Qushchining zamondoshi boʻlgan. Rivoyatlarda aytilishicha, ona sutisiz oʻsganligi uchun „Beshir“ laqabini olgan.

Avlodlari
Farzandi Bobo Ahmad yaxshigina sheʼrlar yozgan. „Kanzul maoniy“, „Kanzul asror“, „Miftohul kunuz“ nomli masnaviylar yozgan.

Manbalar 

Olimlar
Islom:Shaxslar